Diari Oficial de la Generalitat Valenciana


Sumari del DOGV 2266, del 13-05-1994 (1994/831404)

ORDRE de 13 d'abril de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'una parcel la rústica situada al terme municipal de Requena, partida del Rebollar, paratge de la Casa del Arcipreste.
----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/04/13/(1)/dof/vci/html**

### Dades del document

Número de DOGV
:   2266

Data del DOGV
:   13-05-1994

Secció del DOGV
:   DISPOSICIONS GENERALS

Número del document
:   1994/831404


Data del document
:   13-04-1994

Organisme emissor
:   Conselleria d'Economia i Hisenda

Tipus de document
:   Ordre

ORDRE de 13 d'abril de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'una parcel·la rústica situada al terme municipal de Requena, partida del Rebollar, paratge de la Casa del Arcipreste. [94/2749]  
Dins de la política de creació de sòl industrial en l'àmbit de la Comunitat Valenciana s'estima convenient la dotació, per part de la Generalitat Valenciana, de sòl industrial en el municipi de Requena, que permeta la promoció i instal·lació de projectes empresarials i la reactivació econòmica de la zona afectada.  
Mitjançant un acord del Consell de la Generalitat Valenciana de 7 de desembre de 1992, s'aprovà l'adquisició de terrenys en el terme municipal de Requena, dins dels quals es troba la finca objecte d'aquesta ordre d'adquisició.  
Per això, i d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, i amb les valoracions i els informes que consten en l'expedient.  
ORDENE:  
Article primer  
Acordar l'adquisició mitjançant contractació directa a títol onerós i en virtut de compra-venda, de la finca rústica que a continuació es descriu:   
Rústica. Tros de terra de secà, vinya, de seixanta-sis àrees vint centiàrees, si bé el títol diu seixanta-nou àrees dotze centiàrees, en el terme municipal de Requena, partida del Rebollar, paratge de la CaÑada Garrota, lloc de la Casa Panoja. Límits: nord, via fèrria i Dolores Ejarque; sud i est, Pedro Ejarque, i oest, María González Gómez i Antonio Medrano. Avui confronta: sud, est i oest, amb terres de la Generalitat Valenciana.  
La parcel·la descrita es troba inscrita a nom de Concepción González Gómez en el Registre de la Propietat de Requena, en el foli 36 del tom 67 de Requena, finca 14.221, inscripció 1.ª  
La finca descrita en aquesta ordre es troba lliure de càrregues i gravàmens.  
Article segon  
La compra, que necessàriament es formalitzarà en escriptura pública, es realitzarà per un preu total d'un milió tres-centes vint-i-quatre mil pessetes (1.324.000 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El servei de Patrimoni de la Direcció General de Patrimoni i Nòmines realitzarà els tràmits necessaris per a fer efectiu el que disposa aquesta ordre.   
València, 13 d'abril de 1994  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI